Tota festa com cal ha de tenir un element gastronòmic tradicional.
Durant aquesta nit és tradicional menjar coca, que pot ser dolça o salada, de fruita, de pinyons o de llardons, fins i tot farcides de crema o nata; de recapte, amb llonganissa, escalivada o tonyina, però sempre acompanyada o d'un bon vi o d'un bon cava.
Segons els estudiosos de la gastronomia festiva, la coca que es menja la Nit de Sant Joan ha de tenir una mida canònica: el doble de llarg que d'ample.
- Una branca de canyella i una pell de llimona
Batre els rovells amb el sucre.
Posar tota la barreja al foc i, sense deixar de remenar, esperar a que espesseixi la crema.
Posar la crema en una safata, tapar amb film transparent i deixar refredar.
Batre els ous amb el sucre, la pell de llimona, la sal, la mantega, la llet amb el llevat i la farina d'ametlla.
Anar afegint farina fins que la massa no s'enganxi als dits.
Fer una bola amb la massa i deixar reposar, tapada amb un drap, durant 15 minuts.
Estirar una part de la massa, posar-la en una llauna i cobrir amb la crema.
Tancar la coca amb l'altra porció de pasta.
Decorar amb fruita confitada, ametlles o pinyons.
Enfornar durant uns 30 minuts a 160o fins que estigui daurada.
Cal posar a bullir la llet amb la pell de llimona i la branca de canyella.
Mentrestant, s'han de batre els rovells d'ou amb el sucre.
S'ha d'incorporar la llet (abans la colarem i deixarem refredar una mica).
Es barregen bé tots els ingredients, es tornen a colar i es posen al foc.
S'ha de tenir al foc, sense deixar de remenar, fins que espesseixi.
Cal posar la crema en una safata, tapar-la amb film transparent (procurant que el film toqui la crema) i deixar-la refredar.
- Cal desfer el llevat amb la llet tèbia.
En un bol, cal batre els ous amb el sucre.
S'hi afegeix la sal, la pell de llimona ratllada i la mantega (amb textura de pomada).
- Cal incorporar a la barreja el llevat amb la llet, la farina d'ametlla i, poc a poc, la farina.
Us aconsellem que afegiu la farina amb un colador, d'aquesta manera no es faran grumolls i la massa quedarà més flonja.
- Cal anar incorporant farina fins que la massa no s'apegui als dits.
S'ha de treballar la massa amb les mans.
Es fa una bola i es deixa reposar durant 15 minuts en un bol, tapada amb un drap.
- Mentrestant, cal untar amb oli o mantega una llauna de forn.
- Es divideix la massa en dues porcions.
Cal estirar una de les porcions amb el corró i donar-li forma ovalada.
Es posa a la llauna i es reparteix la crema pel damunt de la massa (també la podem farcir amb cabell d'àngel, xocolata, brossat, massapà, etc.).
- Cal estirar amb el corró l'altra porció de massa, posar-la al damunt de la base que tenim a la llauna i tancar la coca.
Per tal que quedi ban tancada podem pintar les vores amb clara d'ou.
- Cal deixar reposar la coca durant 45 minuts tapada amb un drap humit.
- Passat aquest temps, pintarem la coca amb ou batut i la decorarem amb fruites confitades, pinyons o ametlles filetejades.
- Posarem la coca al forn, que prèviament haurem escalfat, durant 30 minuts, a una temperatura d'entre 160/170o.
Si es vol, la podem decorar amb una mica de sucre llustre pel damunt.
Per beure hi tenen cabuda en la mateixa mesura les begudes fresques i les espirituoses.
Actualment els vins dolços i rancis o els refrescos han anat deixant pas al cava, present, cada vegada amb més força, a qualsevol festa.